stanford-oval/wikipedia huggingface dataset:
M72
הערות שוליים

1 2  J. Boyles, D. R. Lorimer, P. J. Turk, R. Mnatsakanov, R. S. Lynch, S. M. Ransom, P. C. Freire & K. Belczynski: Young Radio Pulsars in Galactic Globular Clusters, p. 11
1 2 3  W. E. Harris: CATALOG OF PARAMETERS FOR MESSIER'S GLOBULAR CLUSTERS
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
M68

ערך זה עוסק בצביר כדורי. אם התכוונתם לתותח, ראו .
| --- | --- |

M68 בצילום של טלסקופ החלל האבל
 נתוני תצפית
 קבוצת כוכבים:  נחש מים
 שמות נוספים:  NGC 4590
 מגלה:  שארל מסיה
 תאריך גילוי:  9 באפריל 1780
 סוג:  צביר כדורי
 בהירות נראית:  7.8+
 סיווג מורפולוגי:  X
 עלייה ישרה:  12ʰ 39ᵐ  27.98ˢ
 נטייה:  ‏38.6″ ‏44′ ‏26°‏-
 מאפיינים פיזיים
 בהירות מוחלטת:  7.2-
 מרחק:  33,300  שנות אור 10,209.71  פארסק
 קוטר:  106 שנות אור
 מסה:  223,000 ☉M
 הסחה לאדום:  112- ק"מ/שנייה
M68 (מ-Messier 68, נקרא גם NGC 4590) הוא צביר כדורי בקבוצת הכוכבים נחש מים הנמצא במרחק של כ-33,300 שנות אור ממערכת השמש.
היסטוריה

הצביר התגלה על ידי שארל מסיה ב-9 באפריל 1780 והוכנס לקטלוג מסיה, שם תואר כערפילית ללא כוכבים מתחת לעורב ולנחש מים, עמומה וקשה לצפייה. בשנת 1814 גילה האסטרונום ויליאם הרשל שזהו צביר כוכבים ותיאר אותו כעשיר ודחוס במיוחד עד שהכוכבים מתערבבים זה בזה. הוא ציין שהצביר מעט פחוס, שאורכו כ-4 דקות קשת ורוחבו כ-3 דקות קשת.
בהירות נראיתו של הצביר היא מדרגה 7.8 כך שהוא עמום יחסית. ניתן להבחין בו רק באמצעות משקפת איכותית או טלסקופ ועל מנת לצפות בכוכבי הצביר, שהבהירים שבהם הם מדרגת בהירות 12.5, יש צורך בטלסקופ בינוני. בשל עמימותו ומיעוט הכוכבים הבהירים בסביבתו קשה לאתר אותו, הוא נמצא מעט מעל הקו הדמיוני המחבר את הכוכבים β בנחש מים ו-γ בנחש מים, כ-3.5 מעלות מדרום-מזרח לכוכב β בעורב.
מאפייני הצביר

צורתו של M68 מעט סגלגלה, קוטרו כ-106 שנות אור ומסתו מוערכת בכ-223,000 מסות שמש. מרחקו ממערכת השמש הוא כ-33,300 שנות אור כך שגודלו הזוויתי הוא כ-11 דקות קשת - כשליש קוטרו של הירח המלא. בצביר התגלו כ-40 כוכבים משתנים, מספר נמוך יחסית לצבירים מסוג זה, רובם מסוג משתני RR בנבל. עוצמת ההארה הכוללת של הצביר היא פי 65,000 מעוצמת ההארה של השמש והספקטרום הכולל של אור הצביר מתאים לסוג ספקטרלי A6.
מסלולו של M68 סביב מרכז הגלקסיה הוא אליפטי מאוד כך שמרחקו ממרכז הגלקסיה נע בין 33,000 שנות אור ל-100,000 שנות אור והוא חוצה את מישור הגלקסיה פעמיים בכל הקפה שנמשכת כחצי מיליארד שנים. גילו של הצביר מוערך בכ-10 מיליארד שנים.
הערות שוליים

↑  J. Boyles, D. R. Lorimer, P. J. Turk, R. Mnatsakanov, R. S. Lynch, S. M. Ransom, P. C. Freire, & K. Belczynski: Young Radio Pulsars in Galactic Globular Clusters (2011), p. 10
↑  Ronald Stoyan, Stefan Binnewies, Susanne Friedrich: Atlas of the Messier Objects: Highlights of the Deep Sky
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
1962 בברית המועצות

| 0 | 1 | 2 | 3 |
| --- | --- | --- | --- |
| «««  1961   1960  1959 | דגל רוסיה | 1962  בברית המועצות |  »»»  1963   1964  1965 |
כל ערכי השנים בברית המועצות אירועים בולטים בעולם ב-1962 לוח שנה של שנת 1962
1962 בברית המועצות הייתה שנה בה נחגגה השנה ה-45 למהפכת אוקטובר.
הנהגה

ראש הממשלה - ניקיטה חרושצ'וב.
יושב ראש הסובייט העליון של ברית המועצות - ליאוניד ברז'נייב
המזכיר הראשון של המפלגה הקומוניסטית - ניקיטה חרושצ'וב.
אירועים בולטים

1 בינואר – נכנס לתוקף מכלול חוקים חדשים בהקשר לנתיבי אוויר.
9 בינואר – חתימת הסכם מסחרי בין ברית המועצות לבין קובה.
11 בינואר – פיצוץ ושריפה בבסיס צוללות של הצי הצפוני. כתוצאה מכך 2 צוללות התפוצצו ו-122 אנשי הצוות וחיילי הבסיס נהרגו.
23 בינואר – קים פילבי, מבכירי המרגלים הסובייטים נמלט מבריטניה.
27 בינואר – החלפת שמות כל המקומות בהם הוזכר שם של גאורגי מלנקוב, לזר קגנוביץ' וויאצ'סלב מולוטוב
10 בפברואר – במערב ברלין בוצעה החלפת מרגלים סובייטים ואמריקאים.
20 בפברואר – העמקה במאבק נגד שחיתות בברית המועצות. העונש עבור קבלת שוחד הוגדל ל-15 שנות מאסר.
3-11 במרץ - בסברדלובסק נערכו משחקי החורף של עמי ברית המועצות. במשחקים השתתפו כ-1000 ספורטאים.
16 במרץ – שיגור מוצלח של חללית "קוסמוס-1". תחילת תוכנית רחבה של שיגור חלליות מטיפוס זה.
18 במרץ – בחירות לסובייט העליון.
אפריל – תחילת שידורים של תוכנית פופולרית "גולובוי אוגוניוק" (האור הכחול) בטלוויזיה סובייטית. התוכנית הייתה משודרת בערב חג (8 במרץ, 1 במאי, 31 בדצמבר) ומסורת זו משמרת עד היום.
1 ביוני – אירועי הדמים בנובוצ'רקסק שבמחוז רוסטוב. במהלך פיזור המהומות נהרגו כ-26 מפגינים. לאחר המשפט הוצאו להורג 7 אנשים ו-105 נשפטו לתקופות מאסר עד 15 שנים. במרוצת השנים כולם קיבלו חנינה.
30 ביוני – תאונה אווירית באזור קרסנויארסק של טיסה אזרחית עם 84 נוסעים. לפי הערכה התאונה התרחשה כתוצאה מפגיעת טיל ששוגר במסגרת ניסוי שגרתי וסטה ממסלולו.
17 ביולי – צוללת גרעינית סובייטית הגיעה לקוטב הצפוני, עלתה על פני הים והציבה את דגל ברית המועצות במקום.
28 ביולי – שיגור חללית ריגול מדגם "זניט" שכוללת תא צילום המסוגל לנחות על כדור הארץ. הנחיתה בוצעה ב-7 באוגוסט. בעקבות ההצלחה- שיגורים של חללית צילום מדגם זה ודגמים משופרים נמשכו עד לשנת 1994.
11 באוגוסט – שיגור חללית מאוישת ווסטוק 3 עם אנדרייאן ניקולאייב.
12 באוגוסט – שיגור חללית מאוישת ווסטוק 4 עם פאבל פופוביץ'.
אוגוסט – ביצוע סדרה של ניסויים גרעינים באתר ניסוי בנוביה זמליה וסמיפלטינסק (קזחסטן של היום).
15 באוקטובר – תחילת משבר הטילים בקובה בין ברית המועצות לבין ארצות הברית. העולם היה על סף מלחמה גרעינית כוללת.
22 באוקטובר – ארצות הברית מודיע על גילוי טילים של ברית המועצות בקובה.
25 באוקטובר – הוכחות על נוכחות הטילים מוצגות בציבור.
26 באוקטובר – ג'ון קנדי מכריז שלא יסכים לנוכחות הטילים הסובייטים בקובה.
28 באוקטובר – סיום משבר הטילים. ברית המועצות מוציאה את טיליה מקובה וארצות הברית מפנה את הטילים מטורקיה.
16 באוקטובר – תחילת שידורים של תחנת רדיו "יונוסט".
1 בנובמבר – שיגור מוצלח של חללית לכיוון המאדים.
16 בנובמבר – פרסום רומן "יום אחד בחיי איוואן דניסוביץ'" של אלכסנדר סולז'ניצין בירחון "נובי מיר".
19 בנובמבר – בישיבת הוועד המרכזי של המפלגה ניקיטה חרושצ'וב נתקל בהתנגדות משמעותית. בכל זאת הוא הצליח להעביר את ההחלטות שרצה.
1 בדצמבר – ניקיטה חרושצ'וב ביקר בתערוכת ציירים ומגנה בתוקף את נציגי האמנות המודרנית.
5 בדצמבר – חתימת הסכם על ניצול החלל לצורכי שלום בין ברית המועצות לבין ארצות הברית.
ללא מועד

סיום בניית מגדל הטלוויזיה בלנינגרד. באותו זמן זה היה המבנה הגבוה באירופה.
תחילת ייצור משאיות מדגם זיל-130 במפעל זיל במוסקבה. הייצור נמשך עד לשנת 1994 ובסך הכול יצאו מפס הייצור כ-3.4 מיליון משאיות מדגם זה.
בלבוב התקיים משפט של 200 לאומנים אוקראינים. 3 נאשמים הוצאו להורג, היתר נשפטו לתקופות מעצר ארוכות.
ללא מועד > אירועי תרבות

החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו:
סרט השנה: תשעה ימים של שנה אחת (של מיכאיל רום)
שחקן השנה: אלכסיי בטלוב
שחקנית השנה: תמרה סיומינה
להלן מקבלי פרס לנין בתחום התרבות:
פיוטר ברובקה עבור ספר שירים
אדוארדס מז'לאיטיס עבור ספר שירים
קורניי צ'וקובסקי עובר מחקר על יציר של משורר נקרסוב
אמיל גיללס עבור הופעות בקונצרטים
יפים קרבל עבור פסל של קארל מרקס במוסקבה
ולדימיר פבורסקי עבור איורים ליצירות ספרותיות קלסיות
נולדו

18 בינואר – תמרה גברציטלי - זמרת רוסית ממוצא גאורגי
26 במרץ – יורי גידזנקו, קוסמונאוט רוסי
26 במרץ – אנדריי לברוב, זכה ב-4 מדליות אולימפיות מהם 3 זהב.
7 באפריל – מיכאיל קרוג - זמר רוסי (נרצח ב-2002)
30 ביולי – ולדימיר דז'ורוב, קוסמונאוט רוסי
נפטרו

22 בפברואר – בוריס ואניקוב, מדינאי סובייטי ממוצא יהודי, 3 פעמים גיבור עמל סוציאליסטי (נולד ב-1897)
28 באוקטובר – ורה פשנאיה, שחקנית סובייטית (נולדה ב-1887)
14 באוקטובר: תצלומים של אתר שיגור טילים בקובה שהיה במהות משבר הטילים בקובה בין ברית המועצות לבין ארצות הברית.
M74

| --- | --- |

גלקסיית M74 בצילום של מצפה הכוכבים לה סילה
 נתוני תצפית
 קבוצת כוכבים:  דגים
 שמות נוספים:  NGC 628
 מגלה:  פייר מאשן
 תאריך גילוי:  ספטמבר 1780
 סוג:  גלקסיה ספירלית
 בהירות נראית:  10.0+
 סיווג מורפולוגי:  SA(s)c
 עלייה ישרה:  01ʰ 36ᵐ 41.8ˢ
 נטייה:  ‏01″ ‏47′ ‏15°‏+
 מאפיינים פיזיים
 בהירות מוחלטת:  19.8-
 מרחק:  30,000,000  שנות אור 9,197,939.66  פארסק
 קוטר:  95,000 שנות אור
 מסה:  ‎3×1011‎‏ ☉M
 מספר כוכבים:  100 מיליארד
 הסחה לאדום:  657 ק"מ/שנייה 0.002188±0.000007  z
M74 (מ-Messier 74) או NGC 628 היא גלקסיה ספירלית במרחק של כ-30 מיליון שנות אור מכדור הארץ בקבוצת הכוכבים דגים. מישור הגלקסיה ניצב לקו הראיה אליה, כך שניתן לראות את המבנה הספירלי שלה במלואו. הגלקסיה מכילה כ-100 מיליארד כוכבים.
היסטוריה

M74 התגלתה על ידי האסטרונום הצרפתי פייר מאשן, עוזרו של האסטרונום שארל מסיה בסוף ספטמבר 1780. מסיה עצמו צפה בה ב-18 באוקטובר 1780 והכניס אותה לקטלוג מסיה כשהוא מתאר אותה כערפילית די גדולה, עמומה מאוד, קשה לצפייה, סמוכה לכוכב η (אטא) בדגים. ויליאם הרשל צפה בה ב-20 בספטמבר 1783 ותיאר אותה כערפילית חלשה מאוד ונראה שהיא מורכבת מהמון כוכבים מאוד קטנים. גם בתצפיות מאוחרות יותר הוא ציין את עמימותה וכן שגבולותיה אינם ברורים. ב-1828 וב-1830 צפה בה ג'ון הרשל וציין שיש לה מרכז בקוטר של כדקת קשת בהיר יותר משאר הערפילית. ג'ון דרייר הכניס אותה לקטלוג הכללי החדש תחת הציון NGC 628 כשהוא משער שמדובר בצביר כדורי.
עד היום נצפו ב-M74 שלוש סופרנובות, שתיים מהן הגיעו לדרגת בהירות 12 בשנים 2002 ו-2013 (ניתנת לצפייה בתמונה בצד שמאל למטה) ואחת עמומה יותר בשנת 2003. הסופרנובה משנת 2002 סווגה כהיפרנובה ומשערים שהכוכב שיצר אותה היה בעל מסה של 20–25 מסות שמש.
תצפית

M74 נמצאת כ-1.35 מעלות ממזרח-צפון-מזרח לכוכב η (אטא) בדגים, מעט מדרום לקו המחבר אותו עם הכוכבים המל (α בטלה) ושרטן (β בטלה). עם בהירות מדרגה 10 קשה להבחין בה עם טלסקופ חובבים ונדרשים תנאי תצפית טובים לשם כך. רק בצילום ארוך חשיפה דרך טלסקופ מקצועי ניתן להבחין שזו גלקסיה ספירלית ובמבנה הזרועות שלה. גודלה הזוויתי, כ-10 דקות קשת ממרחק של כ-30 מיליון שנות אור, שקול לרדיוס של כ-95,000 שנות אור.
ההסחה לאדום של אור הגלקסיה מראה ש-M74 מתרחקת משביל החלב במהירות של כ-657 קילומטר בשנייה.
הערות שוליים

↑  S. Friedrich, S. Binnewies, R. Stoyan: Atlas of the Messier Objects
1 2  NASA/IPAC EXTRAGALACTIC DATABASE: NED results for object MESSIER 074
↑  NASA's Astronomy Picture of the Day: M74: The Perfect Spiral, April 6, 2011
↑  S.J. Smartt, P.M. Vreeswijk, E. Ramirez-Ruiz, G.F. Gilmore, W.P.S. Meikle, A.M.N. Ferguson, J.H. Knapen: On the progenitor of the Type Ic supernova 2002ap
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
699

שנת 699 היא השנה ה-99 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 699‎
נפטרים ב-699‎
M73

| --- | --- |

M73 באור תת-אדום
 נתוני תצפית
 קבוצת כוכבים:  דלי
 שמות נוספים:  NGC 6994
 מגלה:  שארל מסיה
 תאריך גילוי:  4 באוקטובר 1780
 סוג:  אסטריזם
 בהירות נראית:  9+
 עלייה ישרה:  20ʰ 58ᵐ 54ˢ
 נטייה:  ‏60″ ‏37′ ‏12°‏-
 מאפיינים פיזיים
 מרחק:  880−2,610  שנות אור 79.78  פארסק
 מספר כוכבים:  4
M73 (מ-Messier 73, נקרא גם NGC 6994) הוא אסטריזם בקבוצת הכוכבים דלי המורכב מארבעה כוכבים שנראה שאינם קשורים זה לזה. הכוכב הקרוב ביותר מביניהם נמצא במרחק של כ-880 שנות אור ממערכת השמש והרחוק ביותר נמצא במרחק של כ-2,600 שנות אור ממערכת השמש. זהו אחד משני העצמים היחידים בקטלוג מסיה שאינם ערפילית, צביר כוכבים או גלקסיה (השני הוא M40).
היסטוריה

M73 נצפה על ידי האסטרונום הצרפתי שארל מסיה, ב-4 באוקטובר 1780 שצרף אותו לקטלוג מסיה תחת התיאור "צביר של 3-4 כוכבים הנראה כערפילית במבט ראשון". מסיה רשם בתיאור העצם שיש ערפיליות קלה בין הכוכבים ושהוא נמצא בסמוך לערפילית M72. בשנת 1783 צפה האסטרונום ויליאם הרשל ב-M73 וציין שמדובר במעט כוכבים בצורת משולש ושלא ניתן להבחין בערפיליות כלשהי ביניהם. ג'ון הרשל פקפק בהיותו של העצם צביר כוכבים וציין שאם כן, זהו צביר דל ביותר שאין ערפיליות בין כוכביו. למרות זאת הוא הוסיף אותו לקטלוג הכללי של ערפיליות וצבירי כוכבים, שאותו ערך, תחת הציון GC 4617. בעקבות זאת, הוכנס M73 גם לקטלוג הכללי החדש על ידי ג'ון דרייר תחת הציון NGC 6994.
M73 המשיך להחשב כצביר פתוח דליל ודל בכוכבים (סווג כצביר מטיפוס IV 1 p) ונכלל בקטלוגים של צבירים שנערכו במאה ה-20, למרות שהיו אסטרונומים שחשדו שמדובר באסטריזם ולא בצביר. רק בסוף המאה ה-20 ותחילת המאה ה-21 נעשו מדידות מדויקות של המרחק ומהירות התנועה של ארבעת הכוכבים העיקריים והוכח שאינם קשורים זה לזה.
בהירותם הנראית של ארבעת הכוכבים היא בין דרגות 10 ו-12, כך שניתן לראותם באמצעות טלסקופ חובבים. האסטריזם נמצא כ-3.9 מעלות מדרום-מערב לכוכב ν (נו) בדלי, כ-1.3 מעלות ממערב לו נמצא הצביר M72 וכ-1.8 מעלות מצפון מזרח לו נמצאת ערפילית שבתאי (NGC 7009).
מאפיינים

ארבעת הכוכבים שיוצרים את האסטריזם יוצרים משולש שקודקודיו פונים לכיוונים דרום, צפון ומערב. הכוכב הדרומי ביותר הוא גם הבהיר ביותר ומסומן A. הכוכב הצפוני ביותר הוא השני בבהירותו ומסומן B. הכוכב המערבי ביותר הוא העמום ביותר מבין הארבעה ומסומן D. על הקו המחבר את הכוכבים A ו-D נמצא הכוכב השלישי בבהירותו המסומן C.
| כוכב | ציון | בהירות נראית | מרחק  (שנות אור) | בהירות מוחלטת | מהירות רדיאלית   (ק"מ לשנייה) | טמפרטורה (K) | סיווג ספקטרלי |
| --- | --- | --- | --- | --- | --- | --- | --- |
| A ‏ | BD 135809 ‏ | 10.48 ‏ | 2,610 ‏ | 0.96 ‏ | 26.8- ‏ | 4730 | K3III-IV |
| B ‏ | HD 358033 ‏ | 11.32 ‏ | 1,110 ‏ | 3.66 ‏ | 54.0- ‏ | 5938 | G2V |
| C ‏ | BD 135808 ‏ | 11.90 ‏ | 2,480 ‏ | 2.49 ‏ | 21.5- ‏ | 4965 | K2IV |
| D ‏ | GCS 5778-0492 ‏ | 11.94 ‏ | 880 ‏ | 4.78 ‏ | 8.9- ‏ | 5735 | G3V |
הערות שוליים

↑  J. Ruprecht: Classification of open star clusters, Bulletin of the Astronomical Institute of Czechoslovakia, vol. 17, p.37, col. 3
↑  M. Odenkirchen & C. Soubiran: NGC 6994 - clearly not a physical stellar ensemble
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
M67

ערך זה עוסק בצביר פתוח. אם התכוונתם לטנק פטון M67, ראו .
| --- | --- |

M67
 נתוני תצפית
 קבוצת כוכבים:  סרטן
 שמות נוספים:  NGC 2682
 מגלה:  יוהאן גוטפריד קלר
 תאריך גילוי:  לפני 1779
 סוג:  צביר פתוח
 בהירות נראית:  6.1+
 סיווג מורפולוגי:  II,2,r
 עלייה ישרה:  08ʰ 51.3ᵐ‏
 נטייה:  ‏‏49′ ‏11°‏-
 מאפיינים פיזיים
 בהירות מוחלטת:  3.5-
 מרחק:  2,700  שנות אור 827.81  פארסק
 קוטר:  20 שנות אור
 מסה:  1,080  ☉M
 מספר כוכבים:  500
M67 (מ-Messier 67) או NGC 2682 הוא צביר פתוח בקבוצת הכוכבים סרטן הנמצא במרחק של כ-2,700 שנות אור ממערכת השמש ומכיל כ-500 כוכבים. גילו המשוער הוא כ-4 מיליארד שנים כך שזהו אחד הצבירים הפתוחים הזקנים ביותר המוכרים כיום.
היסטוריה

בשנת 1779 פרסם האסטרונום הגרמני יוהאן אלרט בודה קטלוג של ערפיליות שנצפו על ידי האסטרונום הגרמני יוהאן גוטפריד קלר. ערפילית מספר 19 בקטלוג תוארה כ-"ערפילית בולטת עם צורה מאורכת ליד הכוכב α בסרטן. ב-6 באפריל 1780 צפה שארל מסיה בצביר ותיאר אותו כ"צביר של כוכבים קטנים עם ערפיליות, מתחת לצבת הדרומית של הסרטן. המיקום נקבע ביחס לכוכב α". ככל הנראה מסיה לא היה מודע לגילויו המוקדם של הצביר על ידי קלר כאשר כלל אותו בקטלוג מסיה. בשנת 1784 ציין ויליאם הרשל שהצביר יפה במיוחד וכולל לפחות 200 כוכבים.
מאפייני הצביר

קוטרו של M67 הוא כ-20 שנות אור ומרחקו ממערכת השמש הוא כ-2,700 שנות אור כך שגודלו הזוויתי הוא כ-30 דקות קשת - כקוטרו של הירח המלא. צורתו מעט אליפטית והוא מכיל כ-500 כוכבים שהבהירים מביניהם הם מדרגת בהירות 9-10. גילו של הצביר כ-4 מיליארדי שנים והוא מבוגר יחסית לצבירים פתוחים, כך שכמעט כל כוכבי הסדרה הראשית שבו הם מסוג ספקטרלי K, G, F ו-M. כמו כן יש בו כ-10 ענקים כתומים ואדומים וכ-200 ננסים לבנים. כ-100 מכוכבי הצביר הם כוכבים דומים לשמש.
תצפית

M67 נמצא כ-1.7 מעלות ממערב לכוכב α בסרטן. עם בהירות מדרגה 6.1 הוא ניתן לצפייה ללא ציוד עזר רק בתנאים מיטביים. משקפת פשוטה מאפשרת להבחין בו בקלות וטלסקופ חובבים מאפשר להבחין במאות מכוכבי הצביר הבהירים.
GBU-28

GBU-28
‏F-15E של חיל האוויר האמריקאי, משחרר פצצת GBU-28 מעל מטווח ניסוי ביוטה‏
GBU-28 היא פצצה מונחית לייזר המוטלת ממטוס ומכונה "מפצחת בונקרים" בשל יכולתה לחדור ולפוצץ בונקרים מחופרים בתוך האדמה.
הפצצה פותחה והותאמה במיוחד לצבא ארצות הברית ונעשה בה שימוש לראשונה במלחמת המפרץ ב-1991 וכן במלחמת עיראק ב-2003 כנגד מרכזי פיקוד ושליטה של צבא עיראק.
הפצצה שוקלת כ-2,273 ק"ג מתוכם כ-300 ק"ג חומר נפץ.
הפצצה מונחית אל עבר המטרה בעזרת קרן לייזר. ראש החישה של הפצצה מאתר נקודת לייזר המוקרנת על ידי מטוס או על ידי כוחות מיוחדים על הקרקע לעבר המטרה והפצצה מוטלת ודואה לכיוונה. הפצצה מנווטת באמצעות מערכת ניווט אינרציאלית ו-GPS.
בניסויים שנערכו במדבר נבדה, הוכיחה הפצצה כושר חדירה לאדמה עד לעומק של 30 מטרים או חדירה לבטון מזוין עד לעומק של 6 מטר טרם הפיצוץ.
ב-2011 פורסם כי ממשל אובמה סיפק לישראל 55 פצצות מסוג זה.
היסטורית פיתוח

במהלך מלחמת המפרץ, התעורר צורך אצל צבאות הקואליציה בפצצות שחודרות לעומק האדמה, עם יכולת דומה לפצצות דוגמת הגרנד סלאם שהייתה בשימוש במלחמת העולם השנייה. לאף חיל אוויר במערב לא היה פצצה עם יכולת כאלו. ארצות הברית פיתחה תוך פרק זמן קצר של כ-28 יום מפצחת בונקרים, מונחית לייזר, שנקראה GBU-28.
במהלך המלחמה הפצצות הוטלו על ידי מפציצי F-111 ארדברק ומטוסי F-117 נייטהוק חמקנים.
מפרט טכני

יעוד: השמדת מטרות תת-קרקעיות
משקל: 2,273 ק"ג
אורך: 7.6 מטר
קוטר:711 מ"מ
מוטת כנפים: 1.7 מטר
טווח הטלה: 9 ק"מ
ראו גם

MOP
הערות שוליים

↑  רן דגוני, ‏כתבה, באתר גלובס, 23 בספטמבר 2011
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
M71

ערך זה עוסק בצביר כדורי. אם התכוונתם לתותח, ראו .
| --- | --- |

M71 בצילום של טלסקופ החלל האבל
 נתוני תצפית
 קבוצת כוכבים:  חץ
 שמות נוספים:  NGC 6838
 מגלה:  ז'אן פיליפ דה שסו
 תאריך גילוי:  6‏-1745
 סוג:  צביר כדורי
 בהירות נראית:  8.2+
 סיווג מורפולוגי:  X-XI
 עלייה ישרה:  19ʰ 53ᵐ 46.49ˢ
 נטייה:  ‏45.1″ ‏46′ ‏18°‏+
 מאפיינים פיזיים
 בהירות מוחלטת:  4.8-
 מרחק:  13,000  שנות אור 3,985.77  פארסק
 קוטר:  27 שנות אור
 מסה:  17,000 ☉M
 הסחה לאדום:  -23 ק"מ/שנייה
M71 (מ-Messier 71; נקרא גם NGC 6838) הוא צביר כדורי בקבוצת הכוכבים חץ הנמצא במרחק של כ-13,000 שנות אור ממערכת השמש. זהו צביר דליל יחסית וקטן, כך שסיווגו כצביר כדורי לא היה ברור ולפעמים הוא נחשב לצביר פתוח. המתכתיות שלו גבוהה מאוד ביחס לצבירים כדוריים.
היסטוריה

הצביר התגלה על ידי האסטרונום השווייצרי ז'אן פיליפ דה שסו והופיע ברשימותיו משנת 1746 (יחד עם M35). בשנת 1779 פרסם האסטרונום הגרמני יוהאן אלרט בודה קטלוג של ערפיליות שנצפו על ידי האסטרונום הגרמני יוהאן גוטפריד קלר ובו הופיע הצביר כערפילית מספר 7 ותואר כערפילית חיוורת בתוך החץ. פייר מאשן, עוזרו של שארל מסיה, צפה בצביר ב-28 ביוני 1780 ומסיה עצמו צפה בו ב-4 באוקטובר באותה שנה וצרף אותו לקטלוג מסיה, שם תואר כערפילית עמומה ללא כוכבים כ-4 מעלות מדרום ל-M27. בשנת 1784 צפה האסטרונום ויליאם הרשל ב-M71 וזיהה שזהו צביר כוכבים וציין שצורתו אינה סדורה. ג'ון הרשל צפה בצביר בשנת 1827 וציין שיש בו כוכבים מדרגת בהירות 11 ושלחלק הצפוף שלו יש צורת משולש המצביע צפונה.
בהירות נראיתו של הצביר היא מדרגה 8.2 כך שהוא עמום יחסית. ניתן להבחין בו באמצעות משקפת איכותית או טלסקופ ועל מנת לצפות בכוכבי הצביר, שהבהירים שבהם הם מדרגת בהירות 11, יש צורך בטלסקופ בינוני. למרות עמימותו, קל יחסית לאתרו בשל מיקומו כרבע מעלה מדרום-דרום-מזרח לאמצע הקו המחבר את הכוכבים γ (גמא) בחץ ו-δ (דלתא) בחץ, או מעט יותר ממעלה ממזרח-דרום-מזרח לכוכב ζ (זטא) בחץ. כפי שציין פייר מאשן, כ-4.1 מעלות מצפון-צפון-מזרח לו נמצאת הערפילית הפלנטרית M27 (ערפילית המשקולת).
מאפייני הצביר

M71 הוא צביר דליל יחסית וסווג בעבר על ידי האסטרונומים רוברט טרמפלר והארלו שייפלי, שעסקו בחקר צבירי כוכבים, כצביר פתוח עשיר, דומה לצביר ברווז הבר. בניגוד לצבירים כדוריים רגילים המתכתיות שלו גבוהה ויש בו מעט מאוד כוכבים משתנים - 8 בלבד התגלו בו עד היום. גודלו הזוויתי כפי שמופיע בחשיפה ארוכה הוא כ-7 דקות קשת שממרחק של כ-13,000 שנות אור נותן לו רדיוס של כ-27 שנות אור בלבד. מסתו המוערכת בכ-17,000 מסות שמש נמוכה - פחות מעשירית המסה האופיינית לצבירים כדוריים וצפיפותו נמוכה גם כן - חצי ממסתו (כ-8,500 מסות שמש) מרוכזת ברדיוס של כ-6 שנות אור כשלהשוואה, ב-M70, ברדיוס של 6 שנות אור נכללת מסה של כ-90,000 מסות שמש. הספקטרום של אורו מתאים לקרינת כוכב מסוג ספקטרלי G1.
הערות שוליים

↑  M. Marks & P. Kroupa: Initial conditions for globular clusters and assembly of the old globular cluster population of the Milky Way, p. 7
1 2  W. E. Harris: CATALOG OF PARAMETERS FOR MESSIER'S GLOBULAR CLUSTERS
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
1893

שנת 1893 היא השנה ה-93 במאה ה-19. זוהי שנה רגילה, שאורכה 365 ימים. 1 בינואר 1893 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

1 בינואר – יפן התחילה להשתמש בלוח הגרגוריאני
14 בינואר – מתארגנת קבוצת סוחרים אמריקאים ואירופאים למטרת הפיכה נגד המלכה האחרונה של ממלכת הוואי, ליליואוקלאני; הקדמה לסיפוח הוואי על ידי ארצות הברית
17 בינואר – מתבצעת הפיכה נגד מלכת הוואי האחרונה, ליליואוקלאני, המודחת משלטונה בידי קבוצת סוחרים אמריקאים ואירופאים, ובגיבוי חיל הנחתים האמריקאי, כדי להשתלט על תעשיית הסוכר
10 במרץ – חוף השנהב הופכת לקולוניה צרפתית
1 במאי – נפתחת התערוכה העולמית של שיקגו (1893) (ננעלה ב־31 באוקטובר)
10 באוגוסט – רודולף דיזל מפעיל לראשונה את המנוע הנקרא על שמו, ה-10 באוגוסט נקבע בעקבות כך כיום הביו דיזל הבין-לאומי
20 באוגוסט – במשאל עם, נוסף תיקון לחוקת שווייץ האוסר על שחיטה כשרה בכל רחבי שווייץ
19 בספטמבר – ניו זילנד מאמצת חוק המכיר בזכות הבחירה של נשים, לראשונה במדינה מודרנית, בעקבות מאבק בהנהגת קייט שפרד
31 באוקטובר – ננעלת התערוכה העולמית של שיקגו (נפתחה ב-1 במאי)
7 בנובמבר – נשות קולורדו מקבלות את זכות ההצבעה
13 בדצמבר – תחילת הקמתה של מסילת רכבת העמק
16 בדצמבר – בכורה עולמית לסימפוניה "מן העולם החדש" של אנטונין דבוז'אק